**รายงานการประชุมสภา อบต.ปันแต ครั้งแรก**

**วันที่ 28 ธันวาคม 2564 เวลา 13.00 น.**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  1  2  3 | **ผู้มาประชุม**  นายโกวิท สงชู  นายบรรจบ บุญเรืองขาว  ร.ต.วิเชียร พงค์ชนะ  นายสมบัติ ขำนุ้ย  นายถาวร ยอดกลิ่น  นายอรัญ ชูปาน  นางสาวจุไรวรรณ เพ็งด้วง  นายณรงค์ ดีช่วย  นางสาวสุภาพร สุพิทยพันธ์  นางสุภาวดี คงไข่ศรี  นายปรีชา ขาวสังข์  นายจำรัส สังข์หนู  นายวีระศักดิ์ ชูมณีย์  **ผู้เข้าร่วมประชุม**  นางสาวศรอนงค์ สงสมพันธ์  นางสาวพิณรัตน์ พุทธศรี  นายเอกชัย รักปาน | ส.อบต. ม.1  ส.อบต. ม.2  ส.อบต. ม.3  ส.อบต. ม4  ส.อบต. ม.5  ส.อบต. ม.6  ส.อบต. ม.7  ส.อบต. ม.8  ส.อบต. ม.9  ส.อบต. ม.10  ส.อบต. ม.11  ส.อบต. ม.12  ส.อบต. ม.13  นายอำเภอควนขนุน  ท้องถิ่นอำเภอควนขนุน  ปลัด อบต.ปันแต | โกวิท สงชู  บรรจบ บุญเรืองขาว  วิเชียร พงค์ชนะ  สมบัติ ขำนุ้ย  ถาวร ยอดกลิ่น  อรัญ ชูปาน  จุไรวรรณ เพ็งด้วง  ณรงค์ ดีช่วย  สุภาพร สุพิทยพันธ์  สุภาวดี คงไข่ศรี  ปรีชา ขาวสังข์  จำรัส สังข์หนู  วีระศักดิ์ ชูมณีย์  ศรอนงค์ สงสมพันธ์  พิณรัตน์ พุทธศรี  เอกชัย รักปาน |  |

**-2-**

**เริ่มประชุมเวลา 13.10 น.**

- สมาชิกสภาองค์การบริหารส่วนตำบลปันแตเข้าประชุม ครบองค์ประชุม นายอำเภอควนขนุน (นางสาวศรอนงค์ สงสมพันธ์ ) จุดธูปเทียนบูชาพระรัตนตรัย และกล่าวเปิดการประชุมสภาองค์การบริหารส่วนตำบลปันแตครั้งแรก (การเลือกตั้งนายกฯ และสมาชิกฯ เมื่อวันที่ 28 พฤศจิกายน 2564)

- ปลัดองค์การบริหารส่วนตำบลปันแต (นายเอกชัย รักปาน) ทำหน้าที่เลขานุการสภาองค์การบริหารส่วนตำบลชั่วคราว เชิญสมาชิกสภาองค์การบริหารส่วนตำบลปันแต ผู้มีอายุมากที่สุดซึ่งอยู่ในที่ประชุม คือนายสมบัติ ขำนุ้ย ทำหน้าที่เป็นประธานสภาองค์การบริหารส่วนตำบลชั่วคราว

- นายสมบัติ ขำนุ้ย สมาชิกสภาองค์การบริหารส่วนตำบลปันแต เขตหมู่ที่ 4 กล่าวปฏิเสธ ไม่รับเป็นประธานสภาองค์การบริหารส่วนตำบลชั่วคราว

- ปลัดองค์การบริหารส่วนตำบลปันแต เชิญสมาชิกสภาองค์การบริหารส่วนตำบลปันแต ผู้มีอายุมากที่สุดรองลงมา คือ นายปรีชา ขาวสังข์ ทำหน้าที่เป็นประธานสภาองค์การบริหารส่วนตำบลปันแตชั่วคราว

- นายปรีชา ขาวสังข์ สมาชิกสภาองค์การบริหารส่วนตำบลปันแต เขตหมู่ที่ 11 กล่าวตอบรับการ ทำหน้าที่เป็นประธานสภาองค์การบริหารส่วนตำบลปันแตชั่วคราว และดำเนินการประชุมต่อไปตามระเบียบวาระดังนี้

**ระเบียบวาระที่ 1** **เรื่องที่ประธานแจ้งให้ที่ประชุมทราบ**

ประธานสภาชั่วคราว - เรียนท่านนายอำเภอควนขนุน ท่านท้องถิ่นอำเภอควนขนุน

(นายปรีชา ขาวสังข์) เพื่อนสมาชิกสภาองค์การบริหารส่วนตำบลปันแต และท่านผู้เข้าร่วม

ประชุมที่เคารพทุกท่านครับ กระผมนายปรีชา ขาวสังข์ สมาชิกสภาองค์การบริหารส่วนตำบลปันแต เขตเลือกตั้งที่ 11 หมู่ที่ 11 ในฐานะสมาชิกฯ ผู้มีอายุมากที่สุดรองลงมา มีความยินดีที่ได้มาทำหน้าที่เป็นประธานชั่วคราวเพื่อดำเนินการเลือกประธานสภาองค์การบริหารส่วนตำบลปันแตต่อไปตามที่กำหนดไว้เป็นระเบียบวาระการประชุมที่ 3.1 เรื่องการเลือกประธานสภาองค์การบริหารส่วนตำบลปันแต สำหรับระเบียบวาระที่ 1 คือ เรื่องที่ประธานแจ้งให้ที่ประชุมทราบ ในวันนี้ไม่มีเรื่องใดจะแจ้งต่อที่ประชุมนะครับ

**ระเบียบวาระที่ 2** **เรื่องรับรองรายงานการประชุม**

- ไม่มี

**ระเบียบวาระที่ 3** **เรื่องเพื่อพิจารณา**

**3.1 เรื่องการเลือกประธานสภาองค์การบริหารส่วนตำบลปันแต**

ประธานสภาฯชั่วคราว - ท่านสมาชิกสภาองค์การบริหารส่วนตำบลปันแต และท่านผู้เข้าร่วมประชุม

(นายปรีชา ขาวสังข์) ทุกท่านครับ ในระเบียบวาระการประชุมที่ 3.1 นี้ เป็นการพิจารณาเพื่อเลือก ประธานสภาองค์การบริหารส่วนตำบลปันแตขึ้นใหม่ หลังจากที่ได้มีการประกาศผลการเลือกตั้งสมาชิกสภาองค์การบริหารส่วนตำบลปันแต เมื่อวันที่ 14 ธันวาคม ที่ผ่านมานี้ วันนี้เป็นวันที่จัดให้มีการประชุมสภาองค์การบริหารส่วนตำบลครั้งแรกตามระยะเวลาที่กฎหมายกำหนดครับ

-3-

- ท่านสมาชิกฯ ครับ พระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติมถึง (ฉบับที่ 7) พ.ศ. 2562 มาตรา 53 วรรคสอง กำหนดว่า นายอำเภอต้องกำหนดให้สมาชิกสภาองค์การบริหารส่วนตำบล ดำเนินการประชุมสภาองค์การบริหารส่วนตำบลครั้งแรกภายในสิบห้าวันนับแต่วันประกาศผลการเลือกตั้งสมาชิกสภาองค์การบริหารส่วนตำบล และให้ที่ประชุมเลือกประธานสภาองค์การบริหารส่วนตำบลและรองประธานองค์การบริหารส่วนตำบล

- มาตรา 48 กำหนดว่า สภาองค์การบริหารส่วนตำบลมีประธานสภาและรองประธานสภาคนหนึ่งซึ่งเลือกจากสมาชิกสภาองค์การบริหารส่วนตำบลให้นายอำเภอแต่งตั้งประธานและ รองประธานสภาองค์การบริหารส่วนตำบลตามมติของสภาองค์การบริหารส่วนตำบล

- มาตรา 49 กำหนดว่า ประธานสภาและรองประธานสภาองค์การบริหารส่วนตำบลดำรงตำแหน่งจนครบอายุของสภาองค์การบริหารส่วนตำบลหรือมีการยุบสภาองค์การบริหารส่วนตำบล

- ประกอบกับระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 6 กำหนดว่า ภายหลังประกาศผลการเลือกตั้งสมาชิกสภาท้องถิ่นครบตามจำนวนแล้ว นายอำเภอต้องกำหนดให้สมาชิกสภาองค์การบริหารส่วนตำบลได้มาประชุมครั้งแรกภายในระยะเวลาที่กฎหมายว่าด้วยองค์กรปกครองส่วนท้องถิ่นนั้นกำหนด ซึ่งก็คือระยะเวลาภายใน 15 วัน ตามที่กำหนดไว้ในพระราชบัญญัติฯ นะครับ

- ก่อนจะดำเนินการเสนอชื่อผู้ที่สมควรเลือกเป็นประธานสภาฯ ผมขออนุญาตที่ประชุมแจ้งทบทวนขั้นตอนและวิธีการในการเลือกประธานสภาฯ เพื่อรับทราบกันอีกครั้งหนึ่งนะครับ

- ขอแจ้งทบทวนหลักเกณฑ์ วิธีการ ในการเลือกพอสังเขปดังนี้ครับ

- ให้สมาชิกสภาฯ แต่ละคนมีสิทธิเสนอชื่อสมาชิกสภาฯ ที่ตนเห็นสมควรได้คนละ 1 ชื่อ/ตำแหน่ง และต้องมีสมาชิกฯ รับรองไม่น้อยกว่า 2 คน แต่ละคนรับรองได้เพียงครั้งเดียว

- ชื่อที่เสนอไม่จำกัดจำนวน ถ้ามีการเสนอเพียงชื่อเดียวให้ถือว่าผู้นั้นได้รับเลือก สามารถเสนอชื่อผู้ที่ไม่อยู่ในที่ประชุมได้

- ถ้ามีการเสนอเกินหนึ่งชื่อ การเลือกให้เลือกจากชื่อที่ได้รับการเสนอ โดยวิธีการเขียนชื่อตัวและชื่อสกุลของผู้ถูกเสนอชื่อ ซึ่งถือเป็นการออกเสียงลงคะแนนลับ โดยประธานเรียกชื่อสมาชิกเรียงตามลำดับอักษร นำซองมาใส่ในหีบบัตรที่จัดไว้ต่อหน้าประธานที่ประชุม

- การนับคะแนนให้ประธานสภาฯ เชิญสมาชิกไม่น้อยกว่า 2 คนมาช่วย กรณีเขียนชื่อตัว-สกุลผิด ให้เป็นอำนาจของประธานในการวินิจฉัย

- ให้ประธานชั่วคราวประกาศคะแนนต่อที่ประชุม ผู้ได้คะแนนสูงสุด เป็นผู้ได้รับเลือก

- ถ้าคะแนนสูงสุดเท่ากันหลายชื่อ ให้เลือกใหม่เฉพาะชื่อที่ได้คะแนนเท่ากันโดยวิธีเดิม

- แต่ถ้าคะแนนสูงสุดได้เท่ากันอีกให้ใช้วิธีจับสลาก โดยให้ประธานที่ประชุมจัดให้มีการตกลงกันว่าใครจะจับสลากก่อน ถ้าตกลงกันไม่ได้ให้ประธานที่ประชุมจับสลากว่าใครจะจับสลากก่อน

-4-

- ประธานสภาชั่วคราว สามารถใช้สิทธิ์ออกเสียงลงคะแนนในฐานะสมาชิกสภาท้องถิ่นได้ โดยไม่ต้องลงมาจากที่นั่งประธานสภาท้องถิ่น

ฯลฯ

- ขณะนี้ท่านสมาชิกฯ ยังคงอยู่ในที่ประชุมครบทั้ง 13 ท่านนะครับ องค์ประชุมครบนะครับ

- ลำดับต่อไป ขอเชิญสมาชิกฯ เสนอชื่อผู้ที่ท่านเห็นสมควรดำรงตำแหน่ง ประธานสภาองค์การบริหารส่วนตำบลปันแต ครับ

สมาชิกฯ - เรียนท่านประธานฯ ที่เคารพ กระผมนายจำรัส สังข์หนู สมาชิกฯ

(นายจำรัส สังข์หนู) เขตหมู่ที่ 12 ท่านประธานฯ และท่านสมาชิกฯ ครับ ผมเห็นว่าสมาชิกฯ

เขตหมู่ที่ 5 คือ นายถาวร ยอดกลิ่น เป็นผู้มีประสบการณ์ มีความอาวุโส

และมีความพร้อมในหลายๆ ด้าน ผมขอเสนอชื่อนายถาวร ยอดกลิ่น

เป็นผู้ดำรงตำแหน่งประธานสภาฯ ครับ

ประธานสภาชั่วคราว - ขอผู้รับรองด้วยครับ มีผู้รับรองครบถ้วน ถูกต้องนะครับ

(นายปรีชา ขาวสังข์) - ขอเชิญเสนอชื่อผู้ที่เห็นสมควรดำรงตำแหน่งประธานสภาองค์การบริหาร

ส่วนตำบลปันแต คนต่อไปครับ

- มีสมาชิกฯ จะเสนอชื่อผู้ที่เห็นสมควรคนต่อไปไหมครับ

- ไม่มีแล้วนะครับ ท่านสมาชิกฯ ครับ หากมีการเสนอชื่อเพียงคนเดียว

ก็ถือว่าผู้ถูกเสนอชื่อเป็นผู้ได้รับเลือกนะครับ

ฯลฯ

**มติที่ประชุม** - เห็นควรให้นายถาวร ยอดกลิ่น ดำรงตำแหน่งประธานสภาองค์การบริหาร

ส่วนตำบลปันแต

- ด้วยเสียงเอกฉันท์

ประธานสภาชั่วคราว - การเลือกประธานสภาฯ เสร็จสิ้นเรียบร้อยนะครับ ต่อไปผมในฐานะ

(นายปรีชา ขาวสังข์) ประธานสภาชั่วคราวจะได้รายงานผลการเลือกประธานสภาฯ เพื่อท่าน

นายอำเภอควนขนุนลงนามแต่งตั้งในช่วงเวลาต่อจากนี้ไป และท่านประธานสภา คือนายถาวร ยอดกลิ่น จะได้ขึ้นมาทำหน้าที่เป็นประธานในที่ประชุมต่อไปเพื่อดำเนินการเลือกรองประธานสภาองค์การบริหารส่วนตำบลปันแตติดต่อกันไปเลยในวันนี้นะครับ

3.2 เรื่องการเลือกรองประธานสภาองค์การบริหารส่วนตำบลปันแต

ประธานสภาฯ - เรียนท่านสมาชิกฯ และผู้เข้าร่วมประชุมทุกท่านครับ ผมขอขอบคุณครับ

(นายถาวร ยอดกลิ่น) สำหรับความไว้วางใจจากท่านสมาชิกฯ ที่ได้ให้การสนับสนุนให้ผมดำรง

ตำแหน่งประธานสภาฯ อีกครั้งหนึ่งครับฯ

- สำหรับขั้นตอน วิธีการ ในการเลือกรองประธานสภาฯ ในระเบียบวาระ ที่ 3.2 นี้ เราก็ใช้หลักเกณฑ์ วิธีการเหมือนกันกับการเลือกประธานสภาฯ นะครับ สมาชิกฯ ท่านใดมีข้อสงสัยหรือข้องใจในกระบวนการเลือกรองประธานสภาฯ บ้างไหมครับ ไม่มีนะครับ

-5-

- มีสมาชิกฯ อยู่ในที่ประชุมครบองค์ประชุมนะครับ

- ลำดับต่อไปก็ขอให้ท่านสมาชิกฯ ได้เสนอชื่อผู้ที่เห็นสมควรให้ดำรง ตำแหน่งรองประธานสภาฯ นะครับ ขอเชิญครับ

สมาชิก ฯ - เรียนท่านประธานฯ ที่เคารพ กระผมนายอรัญ ชูปาน สมาชิกฯ

(นายอรัญ ชูปาน) เขตหมู่ที่ 6 ผมขอเสนอชื่อนายโกวิท สงชู สมาชิกฯ หมู่ที่ 1 ดำรงตำแหน่ง

เป็นรองประธานสภาองค์การบริหารส่วนตำบลปันแตครับ ขอผู้รับรอง

ด้วยครับ

ประธาน ฯ - มีผู้รับรองถูกต้องนะครับ ขอเชิญเสนอชื่อผู้ที่เห็นสมควรเป็นรอง

(นายถาวร ยอดกลิ่น) ประธานสภาฯ คนต่อไปครับ

- หากไม่มีสมาชิกฯ เสนอชื่อคนต่อไปแล้ว ตามระเบียบ ฯ ข้อ 14 กำหนดให้ผู้ถูกเสนอชื่อเพียงคนเดียวเป็นผู้ได้รับเลือกนะครับ

ฯลฯ

**มติที่ประชุม** - เห็นควรให้ นายโกวิท สงชู ดำรงตำแหน่งรองประธานสภาองค์การ

บริหารส่วนตำบลปันแต

**-** ด้วยเสียงเอกฉันท์

**3.3 การเลือกเลขานุการสภาองค์การบริหารส่วนตำบลปันแต**

ประธานฯ - ระเบียบวาระนี้ เป็นการเลือกเลขานุการสภาฯ ขั้นตอน และวิธีการเลือก

(นายถาวร ยอดกลิ่น) เช่นเดียวกันกับการเลือกประธานและรองประธานสภาฯ นะครับ

ขอเชิญเสนอชื่อครับ

สมาชิกฯ - เรียนท่านประธานที่เคารพ กระผมนายปรีชา ขาวสังข์ สมาชิก ฯ หมู่ที่ 11

(นายปรีชา ขาวสังข์) ขอเรียนต่อท่านประธานและท่านสมาชิกฯ ว่ากฎหมายกำหนดให้เลือก

สมาชิกสภาท้องถิ่น หรือพนักงานส่วนท้องถิ่นคนหนึ่งทำหน้าที่เป็นเลขานุการ

สภาฯ และสำหรับองค์การบริหารส่วนตำบลนั้น กฎหมายกำหนดพนักงานส่วนตำบลที่ว่านี้ ให้หมายถึง ปลัดองค์การบริหารส่วนตำบลเท่านั้น จะเลือกพนักงานส่วนตำบลตำแหน่งอื่นๆ ไม่ได้

- เมื่อพิจารณาถึงหน้าที่ของเลขานุการสภาองค์การบริหารส่วนตำบลตามที่มีกำหนดไว้ในระเบียบฯ จะเห็นว่ามีภาระหน้าที่หลายๆ ประการในการช่วยเหลือประธานสภาฯ ในเรื่องเกี่ยวกับกิจการของสภาฯ และต้องมีความรู้ความเข้าใจในด้านกฎหมาย ระเบียบ คำสั่งต่างๆ ที่เกี่ยวข้องมากพอสมควร

- กระผมจึงขอเสนอชื่อ นายเอกชัย รักปาน ปลัดองค์การบริหารส่วนตำบล เป็นเลขานุการสภาฯ ครับ

ประธานฯ - มีผู้รับรองถูกต้องนะครับ มีท่านสมาชิกฯ จะเสนอชื่อท่านอื่นไหมครับ

(นายถาวร ยอดกลิ่น) ไม่มีแล้วนะครับ

ฯลฯ

**มติที่ประชุม** - เห็นควรให้ นายเอกชัย รักปาน (ปลัดองค์การบริหารส่วนตำบลปันแต)

เป็นเลขานุการสภาองค์การบริหารส่วนตำบลปันแต

- ด้วยเสียงเอกฉันท์

-6-

**3.4 กำหนดสมัยประชุมสามัญประจำปี**

ประธานฯ - ท่านสมาชิกฯ ครับ ระเบียบกระทรวงมหาดไทยว่าด้วยข้อบังคับการ (นายถาวร ยอดกลิ่น) ประชุมสภาท้องถิ่นฯ ข้อ 11 ระบุว่าเมื่อมีประธานสภาท้องถิ่นแล้ว ให้สภา

ท้องถิ่นเลือกรองประธานสภาท้องถิ่น เลขานุการสภาท้องถิ่น และให้

ประธานสภาท้องถิ่นนำปรึกษาในที่ประชุมเกี่ยวกับการประชุมสมัยสามัญ

- สภาองค์การบริหารส่วนตำบลปันแตก่อนหน้านี้ได้กำหนดสมัยประชุมสามัญประจำปี พ.ศ. 2565 สมัยแรกไว้แล้ว โดยกำหนดระหว่างวันที่ 6 – 20 กุมภาพันธ์ 2565 ซึ่งยังมีผลบังคับใช้อยู่จนถึงปัจจุบัน ในขณะที่กฎหมายกำหนดให้นายกฯ ต้องแถลงนโยบายต่อที่ประชุมสภาฯ ภายในระยะเวลา 30 วัน นับแต่วันที่คณะกรรมการการเลือกตั้งลงนามประกาศผลการเลือกตั้ง

- ดังนั้น หากรอเรียกประชุมสภาฯ ตามสมัยที่กำหนดไว้เดิมแล้วจะไม่สอดคล้องกับระยะเวลาที่จะให้นายกฯ แถลงนโยบายต่อสภาฯ ก่อนเข้ารับหน้าที่ ผมจึงขอหารือกับที่ประชุมว่าหากเลื่อนกำหนดระยะเวลาเริ่มประชุมสมัยสามัญ สมัยแรก ประจำปี พ.ศ. 2565 จากเดิมมากำหนดใหม่เป็นเริ่มประชุมสมัยสามัญ สมัยแรก ประจำปี พ.ศ. 2565 ตั้งแต่วันที่ 5 – 19 มกราคม 2565 ท่านสมาชิกฯ จะเห็นด้วยหรือไม่ครับ

ฯลฯ

สมาชิกฯ - เรียนท่านประธานที่เคารพครับ จากความจำเป็นที่ท่านประธานให้เหตุผล

(นายปรีชา ขาวสังข์) มาเมื่อสักครู่ ผมเห็นด้วยครับและคิดว่าท่านสมาชิกฯ ที่อยู่ในที่ประชุมแห่งนี้

ก็คงไม่ขัดข้องนะครับ ทั้งนี้เพื่อความสะดวกรวดเร็วในการแถลงนโยบายก่อน

เข้ารับหน้าที่ของท่านนายกฯ จึงสมควรเร่งเปิดสมัยประชุมให้เร็วที่สุดครับ

ฯลฯ

ประธานฯ - มีสมาชิกฯ หรือผู้ที่เกี่ยวข้องท่านใดเห็นเป็นอย่างอื่นไหมครับ

(นายถาวร ยอดกลิ่น) - ถ้าที่ประชุมไม่ขัดข้อง ก็ถือเป็นมติของที่ประชุมนะครับ

ฯลฯ

**มติที่ประชุม** - เห็นชอบให้เปลี่ยนแปลงสมัยประชุมสามัญ สมัยแรก ประจำปี พ.ศ.

2565 จากเดิม กำหนด วันที่ 6 – 20 กุมภาพันธ์ 2565 กำหนดใหม่ เป็น วันที่ 5 – 19 มกราคม 2565

ประธานฯ - มติให้เปลี่ยนแปลงสมัยประชุมในวันนี้ จะได้ประกาศให้ทราบโดยทั่วกัน(นายถาวร ยอดกลิ่น) ต่อไปนะครับ

**ระเบียบวาระที่ 4** เรื่องอื่นๆ

- ไม่มี

**ปิดประชุมเวลา 14.05 น.**

ลงชื่อ บันทึกการประชุม

(นายเอกชัย รักปาน)

เลขานุการสภา อบต.ปันแต